**ΘΕΜΑ: ΚΑΘΑΡΙΣΜΟΣ ΟΙΚΟΠΕΔΩΝ ΑΠΟ ΞΗΡΑ ΧΟΡΤΑ ΚΑΙ ΑΛΛΑ ΕΥΦΛΕΚΤΑ ΥΛΙΚΑ**

 Σε λίγες ημέρες ξεκινά η αντιπυρική περίοδος 2023 ( 1/5/2023 έως 31/10/2023 ). Μετά από αυτοψίες, σε όλες τις κοινότητες του Δήμου Μαραθώνος , της αρμόδιας υπηρεσίας της Πολιτικής Προστασίας, διαπιστώθηκε ότι πάρα πολλά οικόπεδα παραμένουν ακαθάριστα.

 Σας γνωρίζουμε ότι πρέπει οι ιδιοκτήτες, νομείς και επικαρπωτές οικοπεδικών και λοιπών ακάλυπτων χώρων που βρίσκονται, εντός πόλεων, κωμοπόλεων και οικισμών και σε απόσταση μέχρι 100 μ. από τα όριά τους, **να προβαίνουν στην αποψίλωση αυτών από τα ξερά χόρτα** **και στην απομάκρυνσή τους καθώς και στην απομάκρυνση τυχόν άλλων εγκαταλειμμένων καυστών ή εκρήξιμων υλικών ή αντικειμένων** που βρίσκονται μέσα σε αυτούς, προς αποτροπή του κινδύνου πρόκλησης πυρκαγιάς ή ταχείας επέκτασή της.

 **Σε περίπτωση μη συμμόρφωσης** ,επιβάλλεται διοικητικό πρόστιμο πενήντα (50) λεπτών ανά τετραγωνικό μέτρο του οικείου χώρου, σύμφωνα με την παρ.1 του αρ.94, περ. 26 εδάφ. Β΄ του Ν.3852/2010 (Α΄87) και βεβαιώνεται εις βάρος των ιδιοκτητών , νομέων και επικαρπωτών η ισόποση σχετική δαπάνη του Δήμου περί καθαρισμού των οικοπέδων .

Κατόπιν των ανωτέρω παρακαλούμε για τον καθαρισμό των οικοπεδικών σας χώρων, που βρίσκονται στον Δήμο Μαραθώνος και την **άμεση** απομάκρυνση των υπολειμμάτων με ίδια μέσα. (υπάρχει χώρος εναπόθεσης -δωρεάν ) στο Σταθμό Μεταφόρτωσης -Λ. Διονύσου τηλ. Επικοινωνίας 2294320548 **.**Σε περίπτωση αλλαγής του ιδιοκτησιακού καθεστώτος ή αν θέλετε να κάνετε αναγγελία για ακαθάριστο οικόπεδο ή να περάσει επόπτης της υπηρεσίας καθαριότητας (αφού έχετε συγκεντρώσει τα κλαδέματα σε χώρο εντός του οικοπέδου σας**) παρακαλούμε όπως ενημερώσετε εγγράφως ή με κατάθεση αίτησης στα κατά τόπους γραφεία πρωτοκόλλου του Δήμου ή με email στο ηλεκτρονικό πρωτόκολλο του Δήμου :** **info@marathon.gr****.**

**Γραφείο Ακαθάριστων Οικοπέδων –Γραμματικό : Υπεύθυνη κ. Γεωργία Σαφρά**

**υπηρ. Κινητό : 6930079073**

**Πληροφορίες : κ. Αικατερίνη Λιούτα : 2294061147**

Για τους οικοπεδικούς χώρους αρμοδιότητας Δασαρχείου Πεντέλης ή Δασαρχείου Καπανδριτίου, απαιτείται η σύμφωνη γνώμη αυτών μέσω επικοινωνίας στα emails: dasarxeio\_pentelis@attica.gr και dasarxeio\_kapandritiou@eedpatt.ypen.gr.

**Ο καθαρισμός των οικοπεδικών και λοιπών ακάλυπτων χώρων αποτελεί Πάγια υποχρέωση των ιδιοκτητών , νομέων και επικαρπωτών** βάσει του αρ. 94, παρ. 26 του Ν.3852/2010 και θα πρέπει να διατηρούνται καθαροί άνευ προηγούμενης ειδοποίησης από την υπηρεσία μας, **ιδιαίτερα καθ’ όλη την διάρκεια της αντιπυρικής περιόδου.**

 **YΠΗΡΕΣΙΑ ΠΟΛΙΤΙΚΗΣ ΠΡΟΣΤΑΣΙΑΣ**